16. autobusu maršruts (Rīga)
16. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Sunīšiem, kas atrodas Ropažu novada Garkalnes pagasta. 16. autobusa maršruts izceļas ar daudziem maršrutiem atsevišķos reisu laikos. Atsevišķos reisos maršruts ir saīsināts līdz Muceniekiem (neiebrauc Sunīšos). Dažos reisos maršruts ir vēl vairāk saīsināts — līdz pieturvietai "Papīrfabrika "Jugla"", kas atrodas Brekšu apkaimē Rīgā. Un vēl dažos reisos autobusa maršruts virzienā uz un no Sunīšiem brauc līkumu gar Rīgas 80. vidusskolu pa Lielvārdes, Dzelzavas un Ulbrokas ielu. 16. autobusu maršruta kopējais garums ir 44,127 km. Virzienā Abrenes iela — Sunīši garums ir 21,826 km, bet virzienā Sunīši — Abrenes iela garums ir 22,301 km. Darbdienās pa 16. autobusu maršrutu kursē 3 autobusi, bet brīvdienās 2 autobusi. 16. autobusu maršrutu apkalpo 7. autobusu parks (RP SIA "Rīgas satiksme"). No 2018. gada 26. janvāra saistībā ar valsts finansējuma samazināšanu tika samazināts reisu skaits ārpus Rīgas pilsētas, galapunkts "Garkalnes Mucenieki" tika pārdēvēts par "Sunīšiem". Lielākā daļa reisu tika saīsināta līdz Juglas papīrfabrikas ciematam. No 2022. gada 23. augusta, lai mazinātu sastrēgumu Struktoru ielas un Brīvības gatves krustojumā ietekmi uz transporta kustību, maršruts virzienā uz Abrenes ielu tiek novirzīts pa Biķernieku un Viļa Ģelbes ielu, ierīkojot sabiedriskā transporta joslu.